kalixlouiis/myanmar-wikipedia-corpus huggingface dataset:
ဤသင်္ကန်းအစုံသစ်ရန်ပုံငွေအတွက်အား အလှူငွေကောက်ခံခြင်းဖြင့် ထောက်ပံ့ခဲ့ကြသည်။
နှစ်ပေါင်း ၂၀၀ကျော်ခန့်က ပြုလုပ်ခဲ့သည့် ပထမမူလ ရွှေသင်္ကန်းအားသိမ်းဆည်းထားရန်အတွက် နန်းတော်အလယ်ရှိ မြဘုရားပြတိုက်တွင် ပြသထားသည်။
ထိုင်းဘုရင်၏ (သို့) သူ၏ကိုယ်စားနန်းတော်မှအကြီးတန်းအဖွဲ့ဝင်တစ်ဦးမှ လရာသီအလိုက်ရွှေသင်္ကန်းလဲလှယ်ခြင်းအခမ်းအနားကိုပြုလုပ်ပြီး ရွှေသင်္ကန်းလဲလှယ်၏။
၄ လပိုင်း ၈ လပိုင်းနှင့် ၁၂လပိုင်း လဆုတ်ရက်များတွင် ပြုလုပ်သည်။
ရာသီသုံးရာသီအတွက် မြဘုရားအတွက် ရွှေသင်္ကန်းအစုံများမှာ နွေရာသီ မတ်လမှဩဂုတ်လအတွက် ရွှေမကိုဋ် (makuṭa)၊ ရင်သိုင်းကြိုး ခါးပန်း လက်ကောက်၊ လက်ကောက်များ၊ လက်ကောက်များနှင့် တော်ဝင်ဝတ်ဆင်သည့်အခြားပစ္စည်းမျာ၊ ပစ္စည်းအားလုံးသည်ကြွေထည်ဖြင့်ပြုလုပ်ထားပြီးအဖိုးတန်သောကျောက်မျက်ရတနာများဖြင့်စီခြယ်ထားသည်။
မိုးရာသီ ဩဂုတ်မှ နိုဝင်ဘာလအတွင်း နီလာဖြင့်စီခြယ်ထားသည့် ရွှေမကိုဋ်၊ ရွှေသင်္ကန်းအား ပခုံးတဘက်ခြင်းချထားဟန်ရုံပေးခြင်းဖြင့် ပူဇော်ကြသည်။
အေးမြ/ဆောင်းရာသီရာသီမှာ နိုဝင်ဘာလမှမတ်လအထိဖြစ်ပြီး စိန်စီထားသည့် ရွှေမကိုဋ်နှင့် ရတနာများစီခြယ်ထားသည့် ရွှေခြုံပုဝါအား ကပ်လှူသည်။
အခြားရွှေသင်္ကန်းအစုံတော်များအား အသုံးမပြုလျှင် တော်ဝင်အလှဆင်ပြင်အဆင်တန်ဆာများ ထားရှိရာ ပါဝိဠီယျံအနီး ထိုင်းဒင်္ဂါးများထားရှိရာမြေဖြစ်သည့် တော်ဝင်နန်းတော်ရှိနေရာတွင် လူအများကြည့်ရှူနိုင်ရန် ပြသထားရှိလေသည်။
center|မြဘုရားအား ရာသီအလိုက်တန်ဆာဆင်ထားသည့် ရွှေသင်္ကန်းများနှင့် ဖူးတွေ့ရပုံ၊ ဘယ်မှ ညာသို့၊ နွေရာသီ မိုးရာသီ ဆောင်းရာသီ ထူးခြားချက် မြဘုရားသည် မျက်နှာတော်သည် မြန်မာနိုင်ငံဘက်သို့သာ မူထားလျက် ရှိသည်။
ဘုရားဖူး မြန်မာနိုင်ငံမှ ဘုရားဖူးများသည် ဘန်ကောက်သို့ရောက်သည့်အခါ မြဘုရားကို အလျင် ဦးတိုက်လေ့ ရှိသည်။
ဘုရားဖူးလာသူများကို ဘောင်းဘီတို၊ အကြပ်၊ စကတ်တိုများ၊ လည်ဟိုက်အင်္ကျီ၊ တီရှပ် စသည် ယဉ်ကျေးမှုနှင့် မလျော်ညီသော အဝတ်များ ဝတ်ဆင်ခွင့် မပြုထားဘဲ ဝတ်လာပါက ပြင်ပတွင် ဖွင့်လှစ်ထားသော အရောင်းဆိုင်များ၌ ဝယ်ယူ လဲလှယ် ဝတ်ဆင်ခိုင်းသည်။
https://www.shwelight.com/posts/28958/ ကိုးကား Category:ဗုဒ္ဓရုပ်ပွားတော်များ။
သမ္မတကြီးထံ ပေးစာ သည် ၂၀၁၈ ထွက် မြန်မာ ရုပ်ရှင်ဇာတ်ကား ဖြစ်သည်။
စိန်ဌေး ရုပ်ရှင်အတွက် လူနေ၏ ခယဝယ ဝတ္ထုကို နေနော် ဇာတ်ညွှန်းခွဲကာ ဝိုင်း ရိုက်ကူးသည်။
ဖွေးဖွေး၊ အလင်းရောင်၊ ချမ်းမင်းရဲထွဋ်၊ မေဆူးမောင်၊ အရိုင်းနှင့် အခြားသရုပ်ဆောင်များ ပါဝင်ထားသည်။
နိုဝင်ဘာလ ၁၉ ရက်တွင် ရုံတင်သည်။
ဇာတ်လမ်းအကျဉ်း ပဲပြုတ်သည် အဖွားအိုနှင့် အဆုတ်ရောဂါသည် အဖိုးအိုတို့၏ မွေးစားမြေး အောင်ကျော်မှာ မကျူးလွန်သည့် လူသတ်မှုအတွက် ထောင် (၁၀) နှစ် ကျနေသည်။
ပြုပြင်ပြောင်းလဲရေးကာလတွင် အကြောင်းကြားစာများ သမ္မတထံပို့နိုင်ကြောင်း ကြေညာရာ အဖွားအိုက သူ့မြေးအကြောင်းကို သမ္မတထံ ပေးစာရေးသည်။
စာရေးသည့်ညတွင်ပင် နှစ်ဦးလုံး တပြိုင်နက်ကွယ်လွန်ရာ ပေးစာရသည့် အိမ်နီးချင်း (အရိုင်း) က သမ္မတထံ ပို့ပေးသည်။
အကြောင်းအမျိုးမျိုးကြောင့် ထိုစာမှာ သတင်းထောက် ခက်ခက်ခိုင် (ဖွေးဖွေး) ထံ ရောက်သွားရာ အောင်ကျော့်အမှု၏ အမှန်တရားကို ပြန်ရှာရန် အားထုတ်တော့သည်။
ရှင်အဂ္ဂဝံသ(၁၂၃၈ − ၁၂+) သည် “မြဝတီဆရာတော်” နောင်သော် လူဝတ်လဲ၍ မြဝတီဆရာကြီးဟု တွင်သည်။
ဟု ထင်ရှားခဲ့သည့် ကျမ်ပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၃၈ ခုနှစ်တွင် ရွာထောင်မြို့တွင် ဖွားမြင်ခဲ့သည်။
ရွာထောင်မြို့၊ သိမ်ကုန်းဂိုဏ်းထောက်ဆရာတော် ဦးဇမ္ဗုဒီပထံတွင် ပညာများ သင်ကြားခဲ့သည်။
မြဝတီဆရာတော်ဟု ထင်ရှားလာခြင်း ဆရာတော်သည် ရဟန်းဘောင်သို့ ဝင်ရောက်ပြီးနောက် ၁၂၈၆ ခုနှစ်တွင် အောင်လံမြို့၊ မြဝတီကျောင်းတိုက်တွင် သီတင်းသုံးရာမှ “မြဝတီဆရာတော်” ဟု ထင်ရှားလာခဲ့သည်။
တရားဟောပြောပြသခြင်း ဆရာတော်သည် အောက်မြန်မာနိုင်ငံတော် အနှံ့အပြားသို့ ကြွရောက်ကာ တရားများ ဟောကြားတော်မူခဲ့ရာ တပည့်တပန်း ပေါများသည်။
သံခိပ်အသင်းများလည်း ပေါ်ပေါက်လာခဲ့သည်။
ဆရာတော်သည် တရားဟောပြရာတွင် ထူးချွန်၍ ဝိပဿနာတရားတော်ကိုလည်း ရှင်းလင်းအောင် ဟောကြားပြသနိုင်သည်။
ထို့နောက် စစ်ကိုင်း ရှင်ဖြူရှင်လှချောင်းအနီး နယားချောင်၌ သီတင်းသုံးခဲ့သည်။
မောဟတိမိရနာသနီကျမ်း၊ ၂။
မာတာပိတုဂုဏဝိကသိနီကျမ်း၊ ၃။
ဇဋာဇဋဝိစ္ဆေဒနီကျမ်း၊ ၄။
သံမုဠတ္ထဝိနာသိနီကျမ်း၊ ၅။
သာမုန္ဒြိကမေဒိနီကျမ်း၊ ၆။
ဓမ္မကထိကနယဒီပနီကျမ်း၊ ၇။
ဒိဋ္ဌိသတ်ခဏ်း ဓာတ်ကမ္မဋ္ဌာန်းကျမ်း၊ ၈။
သံသရာဖြတ်ခဏ်း ဓာတ်ကမ္မဋ္ဌာန်းကျမ်း၊ ၉။
သက္ကာယဒိဋ္ဌိဝိနောဒနီကျမ်း၊ ၁၀။
ဝဋ်မှထွက်လမ်း ဓာတ်ကမ္မဋ္ဌာန်းကျမ်း (၁၂၇၀)၊ ၁၁။
နိဗ္ဗာန်ပေါက်လမ်း ဓာတ်ကမ္မဋ္ဌာန်း၊ ၁၂။
တဏှာသတ်ခဏ်း ဓာတ်ကမ္မဋ္ဌာန်း။
ဓမၼဈကာမဟာဋီကာက်မ္း။
တောင်ပေါက်ဆရာတော် ရှင်စက္ကပါလ (၁၈၇၇ – ၁၉၅၃) ရှင်စက္ကပါလ (၁၂၃၉ − ၁၃၁၅) သည် “တောင်ပေါက်ဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၃၉ ခုနှစ်၊ တန်ဆောင်မုန်းလပြည့်ကျော် ၁ ရက်နေ့တွင် တောင်တွင်းကြီးမြို့နယ်၊ မြင်ကွန်းမြို့၌ ဖွားမြင်ခဲ့သည်။
ငယ်မည်မှာ မောင်ဘခင် ဖြစ်သည်။
မိဘနှစ်ပါးမှာ စစ်ကဲတော်မင်းဦးယောနှင့် ဒေါ်သက်တို့ ဖြစ်သည်။
ငယ်စဉ်အခါက မြို့လုလင် ခင်ကြီးဦးထိန်သီးထံမှစ၍ သင်္ဂဇာဆရတော်၊ ဝဇီရာရာမဆရာတော်တို့ထံတွင် ပညာဆည်းပူးခဲ့သသည်။
အရွယ်ရောက်သည့်အခါ “ရှင်စက္ကပါလ” ဟူသည့် ဘွဲ့ဖြင့် ရဟန်းပြခဲ့သည်။
ဆရာတော်သည် စစ်ကိုင်းမြို့ ရတနာဘုမ္မိချောင်၌လည်းကောင်း၊ မန္တလေးမြို့ မဟာဝေယန်ဘုံသာကျောင်းတိုက်၌လည်းကောင်း သီတင်းသုံးခဲ့သည်။
ထို့နောက် မော်လမြိုင်မြို့၊ တောင်ပေါက်ကျောင်းတိုက်တွင် သီတင်းသုံးခဲ့သည်။
ဆရာတော်သည် ဗြိတိသျှအစိုးရလက်ထက်တွင် အဂ္ဂမဟာပဏ္ဍိတဘွဲ့တံဆိပ်တော်ကို ရခဲ့သည်။
ပထမပြန်ပါဠိပညာရေး နာယကဆရာတော်များအဖွဲ့ ဥက္ကဋ္ဌ၊ ဝိနိစ္ဆယဋ္ဌာန၊ ဝိနည်းဓိုရ်ဆရာတော်၊ ဆဋ္ဌမသင်္ဂါယနာဩဝါဒစရိယသံဃနာယကစသည်ဖြင့် ချီးမြှောက်ပူဇော်ခြင်း ခံခဲ့ရသည်။
ပျံလွန်တော်မူခြင်း ဆရာတော်သည် ၁၃၁၅ ခုနှစ်၊ ဒုတိယဝါဆိုလပြည့်ကျော် ၃ ရက်နေ့တွင် ပျံလွန်တော်မူခဲ့သည်။
၁ မှ ၁၀ အထိကို မန္တလေး၌ သီတင်းသုံးစဉ် ရေးခဲ့သည်။
အချို့ကျမ်းများကို သီဟိုဠ်ကျွန်းတွင် သီတင်းသုံးစဉ် ရေးခဲ့သည်။
သင်္ခတဘာသာ၊ ၂။
ဆန္ဒောမဉ္စရီ၊ ၃။
ရူပဇ္ဇမဓုနိသျ၊ ၄။
အနိရုဒ္ဓနိသျ (သင်္ခတဘာသာ)၊ ၅။
ဒိဋ္ဌန္တဂတကနိသျ၊ ၇။
သဒ္ဓမ္မဝါကျောပဒေသနိသျ၊ ၈။
နာဋီပရိက္ခာနိသျ၊ ၉။
ရသဝါဟိနီဂါထာများနိသျ၊ ၁၀။
ကာဗျဒသနိသျ၊ ၁၁။
သီဟဠဘာသာသဒ္ဒါ၊ ၁၂။
ဗောဒ္ဓဂတကနိသျ၊ ၁၃။
ဗာလာဝတာရချနက်နိသျ၊ ၁၄။
ဗာလာဝတာရဂဏ္ဌိပဒတ္ထဝိနိစ္ဆယသာရ၊ ၁၅။
နမပဒမာလာ အချာတပဒမာလာ၊ ၁၆။
ကစ္စာယနဓာတုမဉ္ဇူသာနိသျ၊ ၁၇။
သဒ္ဒသာရတ္ထဇာလိနီနိသျ၊ ၁၈။
ဂန္ထာဘရဏနိသျ၊ ၁၉။
ဝိဘတ္တိမာလာနိသျ၊ ၂၀။
ဗာလပ္ပဗောဓနနိသျ၊ ၂၁။
ပဒသာဓနပဇ္ဇယောဇနိကနိသျ၊ ၂၂။
ဝတာရဏနိသျ၊ ၂၃။
အလင်္ကာနိသျ၊ ၂၄။
ခုဒ္ဒသိက္ခာနိသျ၊ ၂၅။
သင်္ဂြိုဟ်နိသျ၊ ၂၆။
အဘိဓမ္မာဝတာရအဋ္ဌကထာနိသျ၊ ၂၇။
ယင်းဋီကာအဘိဓမ္မတ္ထဝိကသိနီနိသျ၊ ၂၈။
အဘိနပ္ပဒီပိကာနိသျ၊ ၂၉။
မောဟဝိစ္ဆောဒနီကထာ၊ ၃၀။
ဗုဒ္ဓဗောဓဗျာကရဏနိသျ၊ ၃၁။
ဝိဒဂ်နနိသျ၊ ၃၂။
အမရကောသနိသျ၊ ၃၃။
ဟိတောပဒေသနိသျ၊ ၃၄။
တြိဘာသာရတနကရနိသျ၊ ၃၅။
ဒဠီကမ္မဝိနိစ္ဆယ၊ ၃၆။
ဇာတကစန္ဒိကာနိသျ၊ ၃၇။
ဗုဒ္ဓဘာသာ သာသနိက ပထဝီဝင်ကျမ်း၊ ၃၈။
ဝုတ္တောဒယဆန်းနိသျ၊ ၃၉။
သက္ကစ္စခဏ္ဍနိသျ၊ ၄၀။
စုဒ္ဓစာဏကျနိသျ၊ ၄၁။
ဗုဒ္ဓဂဒျနိသျ၊ ၄၂။
နာမာဋိကနိသျ၊ ၄၃။
နလောဒယကာဗျနိသျ၊ ၄၄။
ဝုတ္တောဒယဂဏ္ဌိပဒတ္ထဝိနိစ္ဆယ၊ ၄၅။
နရောပကာရကျမ်း၊ ၄၆။
ဝုတ္တိမောဂ္ဂလာန်နိသျ၊ ၄၇။
မဟာဗောဓိဝံသအဋ္ဌကထာနိသျ၊ ၄၈။
ဗာလာဝဗောဓနဗျာကရဏနိသျ၊ ၄၉။
ပါကတပကာသဗျာကရဏနိသျ၊ ၅၀။
ပါကတပိင်္ဂလဆန်း၊ ၅၁။
ဒေသီသဒ္ဒသင်္ဂဟကောသအဘိဓာန်နိသျ၊ ၅၂။
မဟာမြတ်မုနိဦယျာဉ်တော်ဒါနဂါထာပါဌ်နိသျ၊ ၅၃။
ဗျဉ္ဇနဗုဒ္ဓိဝိနိစ္ဆယ၊ ၅၄။
အာရက္ခနှင့်ပဗ္ဗာဇနိယကမ္မဝါစာနိသျ၊ ၅၅။
ထူလဒသာနှင့်အန္တဒသာ။
ရှင်ဝါသဝ (၁၂၃၆ − ၁၃၂၀) သည် “ပန်းတောင်းဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဆရာတော်သည် အုဂ်ဖိုရ်ဆရာတော်၏ တပည့် ဖြစ်သည်။
ဘဝ ဆရာတော်ကို ၁၂၃၆ ခုနှစ်၊ တော်သလင်းလဆန်း ၆ ရက်နေ့တွင် ပန်းတောင်းမြို့၊ ကြခပ်ရပ်၌ ဖွားမြင်ခဲ့သည်။
မိဘနှစ်ပါးမှာ ဦးမိုးနှင့် ဒေါ်ပန်း ဖြစ်သည်။
ဘွဲ့တော် ၁၂၅၅ ခုနှစ်တွင် ရဟန်းဘောင်သို့ တက်ရောက်ခဲ့ပြီး “ရှင်ဝိစိတ္တ” ဟူသည့် ဘွဲ့ကို ခံယူခဲသည်။
သို့ရာတွင် လက်ပံလှသို့ စာသင်ကြွတော်မူသည့်အခါ အင်္ဂပူဆရာတော်နှင့် ဘွဲ့ချင်းတူနေသဖြင့် “ရှင်ဝါသဝ” ဟူသည့် ဘွဲ့သို့ ပြောင်းခဲ့သည်။
ဆရာတော်သည် လက်ပံလှရွာ၌ ၂ ဝါသီတင်းသုံးတော်မူပြီးနောက် မုံရွာမြို့တွင် ၁ ဝါ သီတင်းသုံးခဲ့သည်။
၁၁ ဝါမြောက်မှစကာ ကျောင်းထိုင်နာယကအဖြစ် ဆောင်ရွက်ခဲ့သည်။
၁၂၉၅ ခုနှစ်တွင် ဆရာတော်သည် “အဂ္ဂမဟာပဏ္ဍိတ” ဘွဲ့တံဆိပ် ရခဲ့သည်။
ဒွါရမဟာနိကာယ၏ ဆဋ္ဌမမြောက် သာသာပိုင်ဆရာတော်ဖြစ်ခဲ့၍ နိုင်ငံတော်မဟာနာယက ဆဋ္ဌသံဂါယနာဩဝါဒါစရိယသံဃမဟာနာယကအဖြစ်လည်း တင်မြှောက်ခြင်း ခံခဲ့ရသည်။
ပျံလွန်တော်မူခြင်း ဆရာတော်သည် ၁၃၂၀ ပြည့်နှစ်၊ ကဆုန်လဆန်း ၂ ရက်နေ့တွင် ပျံလွန်တော်မူခဲ့သသည်။
ပြုစုခဲ့သည့် ကျမ်းများ ဆရာတော်သည် အောက်ပါကျမ်းများကို ရေးသားပြုစုခဲ့သည်။
ဝိနိစ္ဆယဆောင်ပါးများ၊ ၂။
ယုဝတ္တဒီပက၊ ၃။
သုပ္ပဋီကာ၊ ၄။
အဘိဓမ္မတ္ထသာရမေဒနီ၊ ၅။
ဝိပဿနာဉာဏသံဃီယီတိဝါ၊ ၆။
ယထာဝဗောဓနစာတမ်း။
ရှင်ဝါယမ (၁၂၃၅ − ၁၃၀၉) သည် “ရွှေဟင်္သာတောရစံကျောင်းဆရာတော်” ဟု ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၃၅ ခုနှစ်၊ တပေါင်းလဆန်း ၁၀ ရက် ဗုဒ္ဓဟူးနေ့တွင် ပဲခူးခရိုင်၊ ကျောက်တန်းရွာ၌ ဖွားမြင်ခဲ့သည်။
မိဘနှစ်ပါးမှာ လှေသူကြီး ဦးအောင်လှ − ဒေါ်အောင်တို့ ဖြစ်သည်။
ငယ်စဉ်အခါက ဘုန်းကြီးကျောင်းတွင် စာပေများ သင်ကြားခဲ့သည်။
ရန်ကုန်မြို့၊ ပုဇွန်တောင် အစိုးရကျောင်းတွင် ခေတ်ပညာများ သင်ကြားခဲ့သည်။
၁၇ နှစ်သားအရွယ်တွင် သာမဏေပြုခဲ့သည်။
ထို့နောက် စာပေများ ဆက်လက်သင်ကြားခဲ့ပြီး “ရှင်ဝါယမ” ဟူသည့် ဘွဲ့ဖြင့် ရဟန်းပြုခဲ့သည်။
ကျောင်းတော်ရာဆရာတော်ကြီး၏ တပည့်ဖြစ်သူ ယွန်းကျောင်းဆရာတော်ထံတွင် စာပေများ သင်ကြားခဲ့သည်။
၃၉ ဝါအရတွင် ညောင်တုန်းမြို့၊ ရွှေဟင်္သာတောရတိုက်၌ သီတင်းသုံးတော်မူခဲ့သည်။
ဆရာတော်သည် “အဂ္ဂမဟာပဏ္ဍိတ” ဘွဲ့တံဆိပ်တော်ကို ရခဲ့သည်။
ပျံလွန်တော်မူခြင်း ဆရာတော်သည် ၁၃၀၉ ခုနှစ်၊ ဝါခေါင်လပြည့်ကျော် ၁ ရက်နေ့တွင် ပျံလွန်တော်မူခဲ့သည်။
သုဗောဓာလင်္ကာရအလင်္ကာနိသျ (၁၂၉၄)၊ ၂။
အပရိဟာနိယအဖွင့်၊ ၃။
ကမ္မဋ္ဌာနဝိနိစ္ဆယ၊ ၄။
စေတိယဝိနိစ္ဆယ၊ ၅။
ပရိဝါသမာနတ္တာဒိဝိနိစ္ဆယ၊ ၆။
လောကနီတိဖွင့်အကျယ်လက်စွဲ။
ကံ ဉာဏ် ဝီရိယ အကျယ်လက်စွဲကျမ်း ၈။
မင်္ဂလာဖွင့်အကျယ် လက်စွဲကျမ်း ၉။
မေတ္တာဖွင့် အကျယ်လက်စွဲကျမ်း ၁၀။
သမ္ပဒါဖွင့် အကျယ်လက်စွဲကျမ်း ၁၁။
လူ့ကျင့်ဝတ်(ဂိဟိဝိနယစာတမ်း) ၁၂။
ယထာဘူတဝိနိစ္ဆယ ခေါ် ဟုတ်တိုင်းမှန်ရာ ဆုံးဖြတ်လွှာ ကိုးကား Category:ဗုဒ္ဓဘာသာရဟန်းများ။
(၁၂)ပါးအေမာမ်များ၏ သားတော်များ(သို့) သားစဉ်မြေးဆက်မှ အနွယ်များကိုလည်းကောင်း၊ ၎င်းတို့၏ အုတ်ဂူတော်များကိုလည်းကောင်း အေမာမ်ဇာဒါဟ်ဟု (ဖာရစီဘာသာရပ်တွင်) ခေါ်ဆိုလေသည်။
ထိုအေမာမ်ဇာဒါဟ် အများစု၏ (အုတ်ဂူတော်များ) သည် အီရန်နိုင်ငံ၏ မြို့များနှင့် ကျေးရွာများတွင်တည်ရှိကြသည်။
အနည်းစုမှာ အီရတ်နိုင်ငံတွင်လည်း တည်ရှိကြသည်။
အီရန်နိုင်ငံတွင် ၎င်းတို့၏ အုတ်ဂူများကို လူသားခြင်းစာနာထောက်ပံရေးအဖွဲ့က စီမံခန့်ခွဲအုပ်ချုပ်ထားလေသည်။
ရှီအာဟ်သမိုင်းသုတေသီများက အေမာမ်များ၏ မျိုးနွယ်များ ထိုကဲ့သို့ တစ်ခြားနိုင်ငံများသို့ ရွှေ့ပြောင်းနေထိုင်းခြင်းနှင့်ပတ်သက်၍ သက်သေသာဓကအထောက်အထား အမျိုးမျိုးကြောင့် ဖြစ်ကြသည်ဟု ဖော်ပြထားကြလေသည်။
ထိုအထောက်အထားများမှာ ဟစ်ဂျရီရာစုနှစ် (၂) တွင် အီရန်နိုင်ငံတွင် အေမာမ်များ၏ မျိုးနွယ်စုများအတွက် ငြိမ်းချမ်းရာနယ်မြေတစ်ခုဖြစ်သောကြောင့်နှင့် ထိုခေတ် အုပ်ချုပ်ရေးမြို့များဖြစ်သည့် ဘတ်ဂ်ဒသ်နှင့် ဆီးရီးယား မြို့များမှ ဝေးကွာသည့်နေရာတွင် တည်ရှိနေသော်ကြောင့်ဖြစ်သည်။
အီရန်နိုင်ငံလူထုအကြား အထူးသဖြင့် ရှီအာများအကြား ရိုသေလေးစားချစ်ခင်မှုကို ရသောကြောင့် ရှီအာတို့၏ ခံယူချက်များကို ပြန်လည်ပို့ပေးရန် သင့်တော်သည့် နေရာတစ်ခုဖြစ်ခြင်း။
ဇိုင်ဒီအလဝီ မျိုးနွယ်များ တော်လှန်ရေးသမားများကို စုစည်းရာ အကောင်းဆုံးသောနေရာဖြစ်ခြင်း။
အီရန်နိုင်ငံရှိ အေမာမ်ဇာဒါဟ်များ အီရန်နိုင်ငံအစ္စလာမ်တော်လှန်ရေးအောင်မြင်ပြီးနောက် အီရန်နိုင်ငံရှိ အေမာမ်ဇာဒါဟ်များ၏ အုတ်ဂူများအား စာရင်းပြုစုရာ (၁၅၀၀) အုတ်ဂူရှိကြောင်း စာရင်းထုတ်ပြန်ခဲ့သည်။
(၂၀၁၂) နှစ်ခုနှစ်တွင် တရားဝင်ထုတ်ပြန်သည့် စာရင်းတွင် (၁၀၅၀၀) ကျော်ရှိသည်ဟုပင် ထုတ်ပြန်ခဲ့လေသည်။
ထိုကြောင့် နှစ်(၃၀)အတွင် အေမာမ်ဇာဒါဟ်များ၏ အုတ်ဂူ၏ အရေအတွက်များမှာ ခုနှစ်ဆ တိုးလာကြောင်းကို တွေ့မြင်နိုင်သည်။
ထိုကြောင့် ပျမ်းမျှအားဖြင့် (၁)နှစ်လျှင် အေမာမ်ဇာဒါဟ်များ၏ အုတ်ဂူပေါင်း (၃၀၀) ကို လေ့လာစူးစမ်းတွေ့ရှိခဲ့ကြောင်း ဖြစ်သည်။
လုပ်ကြံထားသည့်အုတ်ဂူများ အီရန်နိုင်ငံရှိ အေမာမ်ဇာဒါဟ်များ၏ အုတ်ဂူများသည် သက်သေအထောက်အထားမရှိသည့် အုတ်ဂူများဖြစ်ကြသည်။
ထိုအုပ်ဂူများ၏ သမိုင်းအထောက်အထားများနှင့် ပတ်သက်၍ အမျိုးမျိုးသော် သံသယဖြစ်နိုင်သည့် ထင်မြင်ချက်များရှိကြသည်။
ထိုသံသယထင်မြင်ချက်များရှိသည့် အုတ်ဂူများမှ အချို့မှာ ရှဲဟ်ရ်ဘာနူးသခင်မ အုတ်ဂူတော်၊ ကာစင်မ်၏အုတ်ဂူတော်နှင့် ကွလ်ကွလ်ကူလီအုတ်ဂူတော်တို့ဖြစ်ကြသည်။
လုပ်ကြံထားသည့် အုတ်ဂူများကို ဖြိုဖျက်ခြင်း ဂီလန်တိုင်းဒေသကြီးရှိ လူသားခြင်းစာနာထောက်ပံရေးအဖွဲ့မှ တာဝန်ရှိသူ အထွေထွေအတွင်းရေးမှူးချုပ်၏ ပြောကြားချက်အရ အေမာမ်များ၏သားစဉ်မြေးဆက်မှဖြစ်ကြောင်းဟု ယူဆထားရသော လုပ်ကြံထားသည့်အုတ်ဂူပေါင်း (၁၃) ခုကို ဖြိုဖျက်ခဲ့ကြောင်း သိရသည်။
ပါလီမန် ထောက်ပံ့ရေးဌာနမှ တာဝန်ရှိသူများ အေမာမ်များ၏ သားစဉ်မြေးဆက်မှဖြစ်ကြောင်းဟု သက်သေအထောက်အထားများပြည့်စုံခြင်းမရှိသည့် လုပ်ကြံထားသည့် အုတ်ဂူများကို ဖြိုဖျက်ခြင်းမရှိကြောင်းနှင့် ပတ်သက်၍ လွှတ်တော်ရှိ ကိုယ်စားလှယ်များကလည်း ပြင်းပြင်းထန်ထန်ဝေဖန်ထားကြလေသည်။
ရှင်ဓမ္မိက (၁၂၃၂ − ၁၃၁၆) သည် “လေသာဆရာတော်” ဟု ထင်ရှားခဲ့သည့် ကျမ်းပြုဆရာတော်တစ်ပါး ဖြစ်သည်။
ဘဝ ဆရာတော်ကို ၁၂၃၂-ခုနှစ်၊ တန်ဆောင်မုန်းလဆန်း ၉-ရက် စနေနေ့တွင် မြင်းခြံခရိုင်၊ တောင်သာမြို့အပိုင် နွားခေါင်းရွာ၌ ဖွားမြင်ခဲ့သည်။
အသက်-၂၀ အရွယ်တွင် "ရှင်ဓမ္မိက" ဟူသည့် ဘွဲ့ဖြင့် နွားခေါင်းရွာတောကျောင်းဆရာတော်ထံတွင် ရဟန်းပြုခဲ့သည်။
ဆရာတော်သည် ပခုက္ကူမြို့၊ လေသာတောရတိုက်တွင် သီတင်းသုံးခဲ့ဖူးသဖြင့် “လေသာဆရာတော်” ဟု တွင်ခဲ့သည်။
ပခုက္ကူမြို့ မဟာဝိသုတာရာမတိုက်တွင် ဝိနယဝိနိစ္ဆယပုဂ္ဂိုလ်အဖြစ် ဆောင်ရွက်နေရာမှ သထုံမြို့၊ တလိုင်းကုန်းရွာက ပင့်ဆောင်သဖြင့် ကြွရောက်ကာ သီတင်းသုံးခဲ့သည်။
ထို့နောက်တွင် ထားဝယ်၊ ဟင်္သာတနှင့် ရန်ကုန်မြို့ သရက်တောကျောင်းတိုက် စကားဝါပင်ကျောင်းတွင် သီတင်းသုံးတော်မူခဲ့သည်။
ဆရာတော်သည် ၁၂၉၅ ခုနှစ်၊ နယုန်လဆန်း ၁၁ ရက်နေ့တွင် အဂ္ဂမဟာပဏ္ဍိတဘွဲ့တံဆိပ် ကပ်လှူခြင်း ခံခဲ့ရသည်။
"ဂန္ထဝင်" ပျံလွန်တော်မူခြင်း ဆရာတော်သည် ၁၃၁၆ ခုနှစ်၊ တန်ခူးလဆန်း ၁ ရက် ဗုဒ္ဓဟူးနေ့တွင် ပျံလွန်တော်မူခဲ့သည်။
ကျမ်းများ ပြုစုခြင်း ဆရာတော်သည် ကျမ်းပေါင်း ၁၀ ကျမ်းပြုစုခဲ့သည်။
စံပြဈေး သည် ရန်ကုန်တိုင်းဒေသကြီး၊ သင်္ဃန်းကျွန်းမြို့နယ်တွင် တည်ရှိသည့် ဈေးဖြစ်သည်။
ကတုတ်ကရ သည် မြန်မာနိုင်ငံ၊ ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်ရှိ ရွာဖြစ်သည်။
ဟောင်သရောမြစ်၏ အရှေ့ဘက်ကမ်းနှင့် ကျိုက်ဒုံ - ဘုရားသုံးဆူလမ်းမကြီးပေါ်တွင်တည်ရှိသော ရွာကြီးတစ်ရွာဖြစ်သည်။
burmalibrary ကိုးကား Category:ကရင်ပြည်နယ်ရှိ ရွာများ။
အေးဝတ်ရည်သောင်း (၁၉၈၄ ခု၊ မေလ ၂၇ ဖွား) သည် မြန်မာလူမျိုး သရုပ်ဆောင်၊ သရုပ်ပြမယ်နှင့် အဆိုတော် ဖြစ်သည်။
၂၀၀၀ ပြည့်နှစ်များတွင် လူသိများခဲ့သူ ဖြစ်သည်။
PaPawady Celebrity News Myanmar Model Aye Wut Yee ThaungThe Nation Media Thailand Portal Wedding gowns are in bloom Eleven Media MM Fashion advice interview with Aye Wutyi Thaung Interviews Video 3 Myanmar Dailay Post Media Interview Videos ငယ်ဘဝ ၁၉၈၄ ခု၊ မေလ ၂၇ ရက်တွင် ရန်ကုန်၌ မွေးသည်။
ညီအစ်မ ၃ ယောက်အနက် အလတ်ဖြစ်သည်။
အကြီးဖြစ်သော နှင်းဝတ်ရည်သောင်းနှင့် အငယ်ဆုံးဖြစ်သော ဆွိဝတ်ရည်သောင်း တို့သည်လည်း အနုပညာလှုပ်ရှားမှုများ ပြုဖူးသည်။
Myanmar Celebrity Channel အေးဝတ်ရည်သောင်း ရဲ့ မွေးနေ့ အလှူ - Aye Wutt Yi Thaung Birthday အထက(၂) ရန်ကင်း၌ အထက်တန်းအောင်ကာ ဒဂုံတက္ကသိုလ်မှ ဓာတုဗေဒနှင့် ဘွဲ့ရသည်။
အနုပညာ လှုပ်ရှားမှု့ အေးဝတ်ရည်သောင်းသည် ၁၉၉၇ ခုနှစ်တွင် မော်ဒယ်အဖြစ် စတင်ခဲ့သည်။
၁၉၉၈ ခုနှစ်တွင် ပြည်တွင်းအလှမယ် ခရစ္စမတ် ပြိုင်ပွဲတွင် ဝင်ရောက်ယှဉ်ပြိုင် ခဲ့ပြီး ဆုရရှိခဲ့သည်။
စင်္ကာပူ Management Development Instituteတွင် ပညာသင်ကြားနေစဉ် သုံးနှစ်ခန့် သရုပ်ဆောင်အလုပ်ကိုရပ်နားခဲ့သည်။
အသက် ၁၅ နှစ်အရွယ်တွင် စတင်ဝင်ရောက်ခဲ့ပြီး ကြော်ငြာ ၄၀ ခန့်၊ ဗီဒီယို ၁၀၀ ကျော်နှင့် ရုပ်ရှင်ဇာတ်ကား ၃ ကားတွင် ပါဝင်ခဲ့သည်။
မဂ္ဂဇင်းကာဗာဓာတ်ပုံများနှင့် နောက်ခံပုံများအတွက်လည်း သရုပ်ဆောင်ခဲ့ပြီး၊ တစ်ကိုယ်တော် တေးသီချင်းအယ်လ်ဘမ် "Lawe Lawe Lay" ကို ထွက်ရှိခဲ့သည်။
၂၀၁၄ ခုနှစ်တွင် ပိုးထည်၊ ချည်ထည်နှင့် ရိုးရာထည်များ ရောင်းချသည့် ရွှေလွှင်သန်း ဆိုင်ကို ဖွင့်လှစ်ခဲ့ပြီး၊ ၂၀၁၆ ခုနှစ်တွင် အောင်မြင်စွာ တိုးချဲ့နိုင်ခဲ့သည်။
Popular Journal Burma ဇာတ်ကား ရိုက်ကူးမှုတွေနဲ့ ခြောက်နှစ်တာ ဝေးကွာခဲ့ တဲ့ အေးဝတ်ရည်သောင်းMyanmar Celebrities Entertainment Actress Aye Wut Yee Thaung Is Doing Her Own Business For Her Future ၂၀၁၆ ခုနှစ် ဖေဖော်ဝါရီတွင် ဘန်နီဖြိုး နှင့်အတူ ချာမ်း ရုပ်သံဇာတ်လမ်းတွဲတွင် ပါဝင်ခဲ့ပြီး. ၂၀၁၇ ခုနှစ်တွင် ရတနာပုံ ဇာတ်လမ်းတွဲ၌ ပါဝင်သရုပ်ဆောင်ခဲ့သည်။
ထို့နောက် ၂၀၁၈ ခုနှစ်တွင် မြင့်မြတ် နှင့် Kelvin Kate တို့နှင့်အတူ မင်္ဂလာရှိတဲ့အရပ် ဇာတ်လမ်းတွဲတွင် ပါဝင်ခဲ့သည်။
သူမသည် ရုပ်ရှင်ဇာတ်ကားကြီး ၈ ကားနှင့် ရုပ်ရှင်ဗီဒီယိုအခွေ ၁၀၀ ကျော်တွင် ပါဝင်သရုပ်ဆောင်ခဲ့ပြီးMoMoLay Media Interview Season ၂၀၁၈ ခုနှစ် မြန်မာ အကယ်ဒမီဆု အတွက် “အကောင်းဆုံး ဇာတ်ပို့မင်းသမီးဆု” ဆန်ခါတင်စာရင်းတွင် ပါဝင်ခဲ့သည်။
ရိုက်ကူးထားသော ရုပ်ရှင်များ ရုပ်ရှင် မုန်းစွဲ (၂၀၁၈) ရုပ်သံဇာတ်လမ်းတွဲ ခုနှစ် ရုပ်ရှင်ဇာတ်ကား မှတ်ချက် ၂၀၁၆ ချာမ်း ဘန်နီဖြိုး ၂၀၁၇ ရတနာပံု – ၂၀၁၉ မဂ်လာရှိသောအရပ် မြင့်မြတ်၊ Kelvin Kate ၂၀၁၉ ရင်ခွင်ရှင်းတမ်း – အယ်လ်ဘမ် Lawe Lawe Lay (Easy) (၂၀၀၅) ဆုများနှင့်ဆန်ကာတင်စာရင်း ခုနစ် ဆု အမျိုးအစား ဆန်ကာတင်ဇာတ်ကား ရလဒ် ၂၀၁၈ မြန်မာ အကယ်ဒမီထူးချွန်ဆု အကောင်းဆုံးအမျိုးသမီးဇာတ်ပို့ဆု မုန်းစွဲ ၂၀၁၈ Star Award အကောင်းဆုံးအမျိုးသမီးဇာတ်ပို့ဆု မုန်းစွဲ ကိုးကား ပြင်ပလင့်ခ်များ ကဏ္ဍ:၁၉၈၄ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး အဆိုတော်များ ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ။
ဆုအိမ့်စံ (၁၉၉၄ ခု၊ မတ်လ ၂၂ ဖွား) သည် မြန်မာ သရုပ်ဆောင်တစ်ဦး ဖြစ်သည်။
ငယ်ဘဝ ၁၉၉၄ ခု၊ မတ်လ ၂၂ ရက်တွင် ကချင်ပြည်နယ်၊ ဖားကန့်၌ ဦးထွန်းအောင်ကြည်၊ ဒေါ်ရင်ရင်သောင်းတို့မှ မွေးသည်။
ကချင်-ရခိုင် သွေးနှော ဖြစ်သည်။
၂၀၀၇ ခုတွင် မိသားစုလိုက် ရန်ကုန်သို့ ပြောင်းလာရာ အထက(၁) ဒဂုံ ၌ ကျောင်းတက်သည်။
ဒဂုံတက္ကသိုလ်မှ ရုက္ခဗေဒဘာသာကို အဝေးသင်နှင့် သင်ကြားနေသည်။
အနုပညာ လှုပ်ရှားမှု လူမင်းနှင့် တွဲကာ စိတ်နှောင်ကြိုး ဇာတ်ကားကို ၂၀၁၅ ခုတွင် ရိုက်ကူးသည်။
၂၀၁၆ ခုထွက် ညီထွဋ်ခေါင်၊ သွန်းဆက်တို့နှင့် ပါဝင်သရုပ်ဆောင်သည့် ရွာကိုပြန်ခဲ့ အာလူး ဇာတ်ကားမှာ ဝင်ငွေကောင်းသလို လူသိများမှုလည်း ရစေသည့် ဇာတ်ကားဖြစ်ခဲ့သည်။
ပထမဆုံး ရုံတင်ကားမှာ ၂၀၁၆ ခုတွင် ရုံတင်သော လူမင်း၊ ခိုင်သင်းကြည်၊ ယုသန္တာတင်တို့နှင့် တွဲကာ ရာဇာဝင်ကို ရိုက်ကူးသည့် ဖေ့ဘွတ်ရွာ ဇာတ်ကားဖြစ်သည်။
၂၀၂၃ တွင် ဒါရိုက်တာမယ်မင်းဘုံ၏ လောင် ဇာတ်လမ်းတွဲတွင် မီခြစ်ဇာတ်ကောင်ဖြင့်သရုပ်ဆောင်ခဲ့ရာ လူကြိုက်များခဲ့သည်။
ပါဝင်သော ဇာတ်ကားများ ရုံမဝင်ကား ခေါင်းစဉ်ဖြန့်ချိနှစ်ဒါရိုက်တာမှတ်ချက်စိတ်နှောင်ကြိုး၂၀၁၅ရွာကိုပြန်ခဲ့ အာလူး၂၀၁၆ ရုံတင်ကား ခေါင်းစဉ်ရုံတင်နှစ်ဒါရိုက်တာသရုပ်ဆောင်ထုတ်ဝေသူမှတ်ချက်ဖေ့ဘွတ်ရွာ၂၀၁၆ရာဇာဝင်းကိုလူမင်း ခိုင်သင်းကြည် ယုသန္တာတင်ငါ့အကယ်ဒီမီ၂၀၁၇ဖေ့ဘွတ်ရွာ ၂၂၀၁၈ ဇာတ်လမ်းတွဲများ ခေါင်းစဉ် ပြသနှစ် ဒါရိုက်တာ သရုပ်ဆောင်များ လောင် ၂၀၂၃ မယ်မင်းဘုံ တိုင်ရွန်၊ချောရတနာ၊ ပုဂ္ဂိုလ်ရေးရာ ဖေ့ဘွတ်ရွာ ဇာတ်ကား ရိုက်ကူးစဉ် သရုပ်ဆောင် သူရိယနှင့် လူမသိသူမသိ စုံတွဲခုတ်သည်။
ကောလဟာလများ ထွက်ပေါ်ပြီးနောက် ၂၀၁၇ ခု၊ အစောပိုင်းတွင် လူသိရှင်ကြား ဝန်ခံသည်။
ယွန်းယွန်း (၂၀၀၀ ပြည့်၊ ဇန်နဝါရီလ ၁၈ ဖွား) သည် အကယ်ဒမီရ မြန်မာ ရုပ်ရှင်သရုပ်ဆောင်ဖြစ်သည်။
ကလေးသရုပ်ဆောင်အဖြစ် ရခဲ့ခြင်းဖြစ်ပြီး မြန်မာ့ရုပ်ရှင်လောက၌ ကျော်ကြားသည့် ကလေးသရုပ်ဆောင် ဖြစ်သည်။
ငယ်ဘဝ ၂၀၀၀ ပြည့်၊ ဇန်နဝါရီလ ၁၈ ရက်တွင် ရန်ကုန်၌ မွေးသည်။
သရုပ်ဆောင်ဖြစ်ဖူးသည့် အဘွားကြောင့် ကလေးသရုပ်ဆောင် ဖြစ်လာသည်။
၂၀၁၆ ခုတွင် အထက(၃) ဗိုလ်တထောင်မှ မြန်မာ၊ ဇီဝ နှစ်ဘာသာဂုဏ်ထူးဖြင့် ၁၀ တန်းအောင်သည်။
ရန်ကုန်တက္ကသိုလ်၌ စိတ်ပညာအဓိကဖြင့် တက်ရောက်လျက် ရှိသည်။
အနုပညာ လှုပ်ရှားမှု ၂၀၀၃ ခုနှစ်ကပင် သရုပ်ဆောင်ဖြစ်လာသည်။
၂၀၀၆ ခုနှစ်တွင် ကားရိုက်စိပ်သည်။
၂၀၁၅-၁၆ ခုများကို ၁၀ တန်းစာမေးပွဲ၌ အာရုံစိုက်နိုင်ရန် အနုပညာအလုပ်ကို ခေတ္တနားသည်။
ပါဝင်သော ဇာတ်ကားများ ခေါင်းစဉ်ရုံတင်နှစ်ဒါရိုက်တာမှတ်ချက်တိမ်မင်းသမီးရဲ့ ဒဏ္ဍာရီ၂၀၁၂ကလေးသရုပ်ဆောင်ဆု ကိုးကား Category:မြန်မာ အမျိုးသမီး ရုပ်ရှင်သရုပ်ဆောင်များ Category:၂၀၀၀ မွေးဖွားသူများ Category:သက်ရှိထင်ရှားပုဂ္ဂိုလ်များ။
ယုသန္တာတင် (၁၉၉၁ ခု၊ မတ်လ ၆ ရက်ဖွား) သည် မြန်မာ သရုပ်ဆောင်နှင့် သရုပ်ပြမယ် ဖြစ်သည်။
ငယ်ဘဝ ၁၉၉၁ ခု၊ မတ်လ ၆ ရက်တွင် ဧရာဝတီတိုင်း၊ လပွတ္တာမြို့၌ ဦးအောင်နိုင်၊ ဒေါ်ခင်နွဲ့ရီတို့မှ မွေးသည်။
မွေးချင်း ၂ ယောက်အနက် အကြီး ဖြစ်သည်။
၂၀၀၆ ခုနှစ်တွင် မိသားစုလိုက် ရန်ကုန်သို့ ပြောင်းလာသည်။
အထက(၃) ဒဂုံ ၌ အထက်တန်း အောင်သည်။
ရန်ကုန်အနောက်ပိုင်းနည်းပညာတက္ကသိုလ်တွင် မြို့ပြအင်ဂျင်နီယာဘာသာ သင်ကြားသည်။
နောင်သော် ဒဂုံတက္ကသိုလ်၌ အင်္ဂလိပ်စာဘာသာကို အဝေးသင်ဖြင့် သင်ယူရာ ၂၀၁၅ တွင် ဘွဲ့ရသည်။
အနုပညာ လှုပ်ရှားမှု ပထမဆုံး ရုံတင်ကားမှာ အောင်မြင်ကျော်ကြား စူးရှထက်မြက် ဖြစ်သည်။
ညီညီထွန်းလွင် ရိုက်ကူးပြီး ၂၀၁၅ ခု ရုံတင်သည့် ထိုဇာတ်ကားတွင် နေတိုး၊ အိချောပို၊ ရွှေမှုံရတီ၊ ချမ်းမီမီကိုတို့နှင့် ပါဝင်ခဲ့သည်။
ပါဝင်သော ဇာတ်ကားများ ရုံတင်ကားများ ခေါင်းစဉ်ရုံတင်နှစ်ဒါရိုက်တာမှတ်ချက်အောင်မြင်ကျော်ကြား စူးရှထက်မြက်၂၀၁၅ညီညီထွန်းလွင်ဖေ့ဘွတ်ရွာ၂၀၁၆အော်ရီဂျင်နယ်ဂန်းစတား ၂ ၂၀၁၆ ဂျိုးဖေ့ဘွတ်ရွာ ၂၂၀၁၇သရဲသင်္ဘော၂၀၁၉Double Wedding၂၀၁၉အောင်သွယ်တော် စိန်အားသစ်၂၀၁၉ ကိုးကား Category:၁၉၉၁ မွေးဖွားသူများ Category:သက်ရှိထင်ရှားပုဂ္ဂိုလ်များ Category:မြန်မာ အမျိုးသမီး ရုပ်ရှင်သရုပ်ဆောင်များ။
ပက်ထရစ်ရှာ () (၁၉၉၇ ခု၊ ဒီဇင်ဘာလ ၁၃ ရက်ဖွား) သည် မြန်မာ သရုပ်ဆောင်နှင့် သရုပ်ပြမယ် ဖြစ်သည်။
ခေါင်းဆောင်မင်းသမီးအဖြစ် ပါဝင်သော မကြွေပါနဲ့ ဆာကူရာ သည် ပထမဆုံးဇာတ်ကားဖြစ်သကဲ့သို့ မြန်မာ့သရုပ်ဆောင်သမိုင်းတွင် အသက်အငယ်ဆုံး ခေါင်းဆောင်မင်းသမီးအဖြစ်လည်း စာရင်းဝင်သွားသည်။
ငယ်ဘဝ ၁၉၉၇ ခု၊ ဒီဇင်ဘာလ ၁၃ ရက်တွင် ရန်ကုန်၌ မွေးသည်။
ဗမာ-အမေရိကန် သွေးနှောဖြစ်သည်။
အနုပညာ လှုပ်ရှားမှု ၁၀ တန်းအောင်ပြီးနောက် သရုပ်ပြမယ်အဖြစ် လှုပ်ရှားသည်။
အဒေါ်ဖြစ်သူ သရုပ်ဆောင် မြတ်ကေသီအောင်က ရုပ်ရှင်ဘက်ကူးရန် အားပေးသည်။
သရုပ်ဆောင်မှုကို စနစ်တကျ မသင်ကြားရသော်လည်း ပြေတီဦး၊ မြင့်မြတ်နှင့် (ဒါရိုက်တာ) အောင်မြင့်မြတ်တို့၏ ပြောဆိုထောက်မမှုများ ရခဲ့သည်ဟု သိရသည်။
ပထမဆုံးဇာတ်ကား မကြွေပါနဲ့ ဆာကူရာ ကို အောင်ရဲလင်းနှင့် တွဲဖက်သရုပ်ဆောင်သည်။
ပုညခင် ဝတ္ထုကို ကိုဇော် (အရုဏ်ဦး) ရိုက်ကူးခြင်း ဖြစ်သည်။
ပထမဆုံး ရုံတင်ကား ပဲခူးဆားနှင့် သူ၏ဗိုင်းရပ်စ်များ မှာ ၂၀၁၆ ခုတွင် ရုံတင်သည်။
ပါဝင်သော ဇာတ်ကားများ ရုံမဝင်ကား ခေါင်းစဉ်ဖြန့်ချိနှစ်ဒါရိုက်တာမှတ်ချက်မကြွေပါနဲ့ ဆာကူရာ ရုံတင်ကား + ရုပ်ရှင်များစာရင်း ခုနှစ် ဇာတ်ကား ဒါရိုက်တာ တွဲဘက်သရုပ်ဆောင်များ ၂၀၁၆ ပဲခူးဆားနှင့် သူ၏ဗိုင်းရပ်စ်များ ကျော်ဇောလင်း ပြေတီဦး၊ ရာဇာနေဝင်း၊ ရန်အောင်၊ ကျော်ရဲအောင် ၊စိုးမြတ်သူဇာ ၂၀၁၇ ရာဇဝင်ရိုင်းသူများ မောင်မျိုးမင်း ပြေတီဦး၊ မြင့်မြတ်၊ လိုင်လာခန်း ဇွတ်ကျား ဇွတ်ကျား မိုးအောင်ရင်၊ ရဲလေး၊ မြင့်မြတ်၊ ကျော်ရဲအောင်၊ ထက်အောင်ရှိုင်း၊ ခိုင်သင်းကြည်၊ စိုးမြတ်သူဇာ၊ သန္တာဗိုလ်၊ မေ ငေါ့ချမ်းခသစ္စာ လူမင်း ၂၀၁၈ ရောင်ပြန် အိန္ဒြာကျော်ဇင်၊ ဝတ်မှုန်ရွှေရည်၊ ထွန်းအိန္ဒြာဗို ၂၀၁၉ တစ္ဆေများနှင့်ပျော်မြူးခြင်း မြင့်မြတ်၊ အိချောပို ကောင်းကင်တစ်ခုအလိုရှိသည် ခန့်စည်သူ၊ အောင်ရဲလင်း၊ အိချောပို လူမှုရေး လှုပ်ရှားမှု (၁၇) နှစ်မြောက် မွေးနေ့တွင် မိဘမဲ့ကျောင်းတွင် ငွေသား (၁၀) သိန်း၊ စားစရာနှင့် ကျောင်းသုံးပစ္စည်းများ လှူဒါန်းခဲ့သည်။
ဂွေးကုန်း(အင်္ဂလိပ်: Gwekon/Gway Kone)သည် တံတားဦးမြို့နယ်၊ တံတားဦးခရိုင်၊ မန္တလေးတိုင်းဒေသကြီးတွင် ပါဝင်သော ကျေးရွာအုပ်စုတစ်ခု ဖြစ်သည်။
Place codes (Pcodes)။
Myanmar Information Management Unit (June 2020)။
ပထဝီဝင် ဂွေးကုန်းကျေးရွာသည် ဂွေးကုန်းမြေပြန့်တွင် တည်ရှိပြီး ကုန်းချိုင့်များသော ဒေသဖြစ်သည်။
ကျောက်ဆန်သော မြေအများစုဖြစ်၍ မြန်မာ့ဆေးဖက်ဝင် သနပ္ခါး(ဂွေးကုန်းသနပ်ခါး)နှင့် ဆေးကုလားမ ခေါ် လျော်ဖြူ စသော နှစ်ရွည်ပင်များ ဖြစ်ထွန်းသည်။
မိုးဦးနှင့် မိုးနှောင်းကာလများတွင် နှမ်း၊ မြေပဲ၊ နှံစားပြောင်း၊ ပဲစင်းငုံများ အဓိကစိုက်ပျိုးသည်။
နှစ်စဉ်မိုးရေချိန်လက်မ ±၄၀ခန့်သာရရှိသည်။
တည်နေရာ ဂွေးကုန်းရွာသည် မြောက်လတ္တီတွဒ် ၂၁ ဒီဂရီ ၄၄ မိနစ် ၁၈ စက္ကန့်နှင့် ၂၁ ဒီဂရီ ၇၃ မိနစ် ၈၃ စက္ကန့်ကြား၊ အရှေ့လောင်ဂျီတွဒ် ၉၅ ဒီဂရီ ၄၇ မိနစ် ၂၂ စက္ကန့် နှင့် ၉၅ ဒီဂရီ ၇၈ မိနစ် ၉၅ စက္ကန့်ကြားတွင် တည်ရှိသည်။
နယ်နမိတ်၊ အကျယ်အဝန်း ဂွေးကုန်းကျေးရွာအုပ်စုသည် အရှေ့မြာက်ဘက်တွင် ထနောင်းကိုင်း၊ အရှေ့တောင်ဘက်တွင် ဇီးကန်၊ တောင်ဘက်တွင် မိုးဇာတောင်ခြား၍ ငါန်းဇွန်မြို့နယ်၊ အနောက်ဘက်တွင် ငါန်းဇွန်မြို့နယ်၊ မြောက်ဘက်တွင် သပြေကန်ရွာအုပ်စုတို့နှင့် ထိစပ်နေသည်။
ပါဝင်သောဒေသများ လက်ရှိ ဂွေးကုန်း၊ တံတားဦးမြို့နယ်တွင် ဂွေးကုန်းတစ်ရွာသာ ပါဝင်ပြီး ရွာတွင်းရပ်ကွက်(၄)ခုနှင့် ကွက်သစ်ရပ်ကွက်(၂)ခုရှိသည်။
ရပ်ကွက်များ အေးချမ်းသာယာရပ်ကွက် တောင်ပိုင်းကွက်သစ်ရပ်ကွက် ဂွေးကုန်းတောင်ပိုင်းရွာမ(အရှေ့) ဂွေးကုန်းတောင်ပိုင်းရွာမ(အနောက်) ဂွေးကုန်းမြောက်ပိုင်းရွာမ(အရှေ့) ဂွေးကုန်းမြောက်ပိုင်းရွာမ(အနောက်) လမ်းပန်းဆက်သွယ်ရေး တံတားဦး-မြင်းခြံ ပြည်ထောင်စုကားလမ်းမကြီးသည် ဂွေးကုန်းရွာကို အရှေ့မြောက်မှ အနောက်တောင်သို့ ဖြတ်သန်းသွားသည်။
တံတားဦး-ဆီမီးခုံလေးလမ်းသွားဆိပ်ကမ်းလမ်းမကြီးသည်လည်း ရွာတောင်ဘက်အပိုင်းမှ အရှေ့အနောက်ဖြတ်သန်းသွားသည်။
မန္တလေး-တံတားဦး-မြို့သာ-မြင်းခြံ-ပုဂံ မီးရထားလမ်းသည် ကျေးရွာအုပ်စုအတွင်းမှ ဖြတ်သန်းသွားပြီး ပြည်သာယာဘူတာ (ဂွေးကုန်း)ကို အသုံးပြုကာ မန္တလေး၊ ပုဂံ၊ မြင်းခြံမြို့များသို့ သွားရောက်နိုင်သည်။
သမိုင်းကြောင်း ဂွေးကုန်းရွာသည် သက္ကရာဇ် ၅၂၃တွင် တမ္ပဒီပ(ပုဂံ)ဘုရင် အလောင်းစည်သူမင်းတည်ခဲ့သော ကျေးရွာဖြစ်သည်။
အလောင်းစည်သူမင်းသည် တမ္ပဒီပတိုင်းတစ်ခွင် တိုင်းခန်းလှည့်လည်ရင်း ယခု ဂွေးကုန်းရွာတောင်ဘက်အနီးရိ မိုးဇာတောင်(ဒေသအခေါ် မိုးဇက်တောင်)ဒေသသို့ ရောက်ရှိခဲ့သည်။
မိုးဇာတောင်ဒေသသည် ပူပြင်းခြောက်သွေ့၍ ခေါင်ပါးသည်။
မင်းကြီးနှင့် အခြွေအရံတို့သည် ငတ်မွတ်မှုကို ပြင်းထန်စွာ ခံစားခဲ့ရပြီး မင်းကြီးသည် မိမိပြုလုပ်ခဲ့သော ကောင်းမှုတို့ကို သစ္စာပြုကာ မြေ၌ လှံစိုက်ကာ သစ္စာဆိုခဲ့သည်။
ယင်းနောက် လှံတော်ကိုပြန်နှုတ်ရာ သစ္စာရေချိုများထွက်လာ၍ ဝမ်းမြောက်ဝမ်းသာ ဖြစ်ပြီး မိမိတို့ အလိုရှိသလောက် သုံးဆောင်ကာ ရေတွင်းကိုပိတ်၍ ဘုရားတည်ခဲ့သည်။
ခေါင်ပါးသော မိုးဇာ(မိုးဆာဒေသ)တွင် သစ္စာတရားကြောင့် အငတ်ဘေးမှလွတ်မြောက်ခြင်း၊ ရေချိုများပေါများခြင်းတို့ကြောင့် ဘုရား၏အမည်အား "ရေမြိုဝ်ဘုရား"ဟု အမည်ထိုးခဲ့သည်။
ထို့နောက် ဘုရားအား ထိန်းသိမ်းစောင့်ရှောက်ရန် ဘုရားအနီးတွင် ရွာငယ်တစ်ရွာ ဖွဲ့စည်းခဲ့ရာ ယင်းရွာသည် မိုးဇာတောင်၏ ဥတ္တရအရပ်တွင် တည်ရှိခြင်း၊ ဧရာဝတီမြစ်ကွေ့၏ ဒက္ခိဏအရပ် ယွန်းတွင် တည်ရှိခြင်းတို့ကြောင့် "အကွေ့ကုန်းရွာ" ဟု အမည်ပေးခဲ့သည်။
ခေတ်ကာလကြာမြင့်သောအခါ အကွေ့ကုန်းမှ ကွေ့ကုန်း၊ ကွေ့ကုန်းမှ ဂွေ့ကုန်း၊ ဂွေ့ကုန်းမွ ဂွေးကုန်းဟု အမည်ကွဲလွဲရာမှ ယနေ့တွင် ဂွေးကုန်းကျေးရွာအုပ်စုအဖြစ် တရားဝင်အမည်ဖြစ်လာသည်။
သမိုင်းဝင် ရေမြိုဝ်ဘုရား ကျောက်စာ ဂွေးကုန်းကျေးရွာ(ဟောင်း)သည် အေဒီ(၅၂၃) ခန့်တွင် အလောင်းစည်သူမင်းတည်ထားခဲ့သော ကျေးရွာဖြစ်သည်။
အလောင်းစည်သူမင်းသည် ပုဂံနိုင်ငံတော်တစ်ခွင် တိုင်းခန်းလှည့်လည်ရင်း ယခု ဂွေးကုန်းရွာ၏ တောင်ဘက် မိုးဇာတောင်ဒေသတစ်ဝိုက်သို့ ရောက်ရှိခဲ့သည်။
မင်းကြီးနှင့် အခြွေအရံတို့သည် ဤဒေသတွင် ငတ်မတ်မှုကြုံတွေ့ခဲ့ရပြီး မင်းကြီးသည် မိမိပြုခဲ့သော ကောင်းမှုတို့ကို မြေ၌လှံစိုက်ကာ သစ္စာပြုခဲ့သည်။
ယင်းနောက် လှံတော်ကို ပြန်နှုတ်ရာ ထိုနေရာမှ ရေချိုတော်များ ပေါများစွာထွက်ရှိသဖြင့် မင်းကြီးနှင့် အခြံအရံတို့သည် ဝမ်းမြောက်၍ မိမိတို့အလိုရှိသလောက် သောက်သုံး၍ ထိုနေရာ၌ ဘုရားတစ်ဆူတည်ထားခဲ့သည်။
ခေါင်ပါးသော မိုးဆာ(မိုးဇာတောင်ဒေသ)တွင် သစ္စာတရားကြောင့် အငတ်ဘေးမှ လွတ်မြောက်လာခြင်း၊ ရေချိုများပေါများခြင်းကို အစွဲပြု၍ ဘုရားအမည်အား ``ရေမြိုဝ်ဘုရား" ဟု ကမ္ဗည်းထိုးခဲ့သည်။
( ရေ= အသက်ဆက်ရှင်သန်နိုင်သည့်အရာ/ မြိုဝ်= အရပ်ဒေသ/မြို့/ရွာ/နေရာ) ထို့နောက် ဘုရားအားထိန်းသိမ်းစောင့်ရှောက်ရန် ဘုရားအနီးတွင် ရွာငယ်တစ်ခုဖွဲ့စည်းခဲ့သည်။
ထိုရွာသည် ဧရာဝတီမြစ်ကွေ့၏ ဒက္ခိဏအရပ်နှင့်အပြိုင် သွယ်တန်းနေသော မိုးဆာတောင်တန်းအကွေ့ကြားတွင် တည်ရှိသဖြင့် ``အကွေ့ကုန်း''ဟု အမည်ပေးခဲ့သည်။
ခေတ်ကာလကြာမြင့်သောအခါ အကွေ့ကုန်းမှ ကွေ့ကုန်း၊ ကွေ့ကုန်း မှ ဂွေ့ကုန်း၊ ဂွေ့ကုန်းမှ ဂွေးကုန်းဟူ၍ အမည်ဖြစ်လာခဲ့သည်။
ဂွေးကုန်း(ကွေ့ကုန်းရွာ)ဟောင်းသည် ရေမြိုဝ်ဘုရား၏ အရှေ့ဘက် မောင်းမကန်တောစပ်အနီးတွင် တည်ရှိခဲ့သည်။